অসমকে ধৰি উত্তৰ-পূৰ্বাঞ্চলৰ ৰাজ্যসমূহত বিগত কেই সপ্তাহ ধৰি নেৰানেপেৰা বৰষুণৰ পাছত হঠাতে আৰম্ভ হোৱা গ্ৰীষ্ম প্ৰবাহে জনজীৱনক বেয়াকৈ স্পৰ্শ কৰিছে।
তথ্য অনুসৰি, বৃহস্পতিবাৰে গুৱাহাটীত তাপমাত্ৰা ৩৬ ডিগ্ৰী চেলছিয়াছ হোৱাৰ বিপৰীতে ইটানগৰ আৰু আগৰতলাত তাপমাত্ৰা ৩৫ ডিগ্ৰী চেলছিয়াছ স্পৰ্শ কৰিছে। এই তাপমাত্ৰা স্বাভাৱিক মাত্ৰাতকৈ ২ৰ পৰা ৩ ডিগ্ৰী অধিক।
ভাৰতীয় বতৰ বিজ্ঞান বিভাগৰ অনুসৰি, যোৱা ১২ জুনত নাগালেণ্ড, মণিপুৰ, মিজোৰাম, ত্ৰিপুৰা, অসম, মেঘালয় আৰু অৰুণাচল প্ৰদেশত সৰ্বোচ্চ তাপমাত্ৰা স্বাভাৱিক তাপমাত্ৰাতকৈ ওপৰত (৩.১ ডিগ্ৰী চেলছিয়াছৰ পৰা ৫.০ ডিগ্ৰী চেলছিয়াছলৈ) অধিক আছিল।
আনকি যোৱা ১২ জুনত সৰ্বনিম্ন তাপমাত্ৰাও স্বাভাৱিক তাপমাত্ৰাতকৈ অসম, মেঘালয়, নাগালেণ্ড, মণিপুৰ,মিজোৰাম, আৰু ত্ৰিপুৰাত (১,৬ ডিগ্ৰী চেলছিয়াছৰ পৰা ৩.০ডিগ্ৰী চেলছিয়াছলৈকে) অধিক আছিল।
আনহাতে ,অসমকে ধৰি উত্তৰ-পূৰ্বাঞ্চলৰ ৰাজ্যসমূহৰ জনসাধাৰণে হঠাতে হোৱা গ্ৰীষ্ম প্ৰবাহত চিন্তিত হৈ পৰে যদিও ভাৰতীয় বতৰ বিজ্ঞান বিভাগে পৰৱৰ্তী ৯৬ ঘন্টাত এই অঞ্চলৰ বিভিন্ন স্থানত ধাৰাসাৰ বৰষুণ হোৱাৰ আগলি বতৰা দিছে।
ভাৰতীয় বতৰ বিজ্ঞান বিভাগে ১৪ জুনত জাৰি কৰা বতৰৰ আগলি বতৰা অনুসৰি অসম, মেঘালয়, নাগালেণ্ড, মণিপুৰ, মিজোৰাম, আৰু ত্ৰিপুৰাৰ বিভিন্ন স্থানত বিজুলী ঢেৰেকনিৰে বৰষুণ হ'ব।
সেইদৰে ১৫ আৰু ১৬ জুনত ছিকিম, অসম, মেঘালয়, নাগালেণ্ড, মণিপুৰ,মিজোৰাম, আৰু ত্ৰিপুৰাৰ বিভিন্ন স্থানত ধাৰাসাৰ বৰষুণ হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
